text: Arkitektakappingin um nýggjan høvuðsbygning til Fróðskaparsetur Føroya er av, og nú situr dómsnevndin og vigar tey seks uppskotini, sum arkitektarnir hava teknað
text: #000002
text: Ólavur Ellefsen, stýrisformaður á Setrinum, vísir arkitektunum kampusøkið á ástaðarfundi í vár. Sjálvur hevur hann kallað høvuðsbygningin, sum nú er teknaður, fyri “dukandi hjartað á Setrinum"
text: #000003
text: 22. juni verður alment, hvør hevur vunnið stóru arkitektakappingina um nýggjan høvuðsbygning til Fróðskaparsetur Føroya, sum er hjartað í ætlanini um at savna Setrið í eitt kampus á Frælsinum og Debesartrøð í Havn.
text: #000004
text: Uttanhýsis serfrøðingabólkurin, sum landsstýrið herfyri setti til at eftirmeta Setrið, hevði sum eitt av fremstu tilmælunum at fáa bygt universitetskampus, sum hevur verið í umbúna í mong ár. Serfrøðingarnir skriva soleiðis til aðalráðið í frágreiðingini:
text: #000009
text: “Allir áhugapartar eiga at skunda undir ætlanina at fáa eitt savnað universitetskampus í Havn, sum skal sniðgevast soleiðis, at fólk trívast við at læra og búleikast har. Sniðgevingin eigur at taka útgangsstøði í tørvunum hjá lesandi (student experience), atkomiligheit og akademiskari dygdargóðsku (academic excellence) og við tí í hyggju, at kampus skal draga bæði føroysk og altjóða lesandi at sær.”
text: #000010
text: “Kampusætlanin stendur sera ovarlaga á politisku dagsskránni. Ein arkitektakapping er í løtuni um ein nýggjan felagsbygning til Setrið, og vinnarin verður kunngjørdur áðrenn summarið 2023. Meira verður gjørt í 2023 og tey komandi árini fyri at tryggja fígging til nýggja felagsbygningin og til langtíðar kampusætlanina”.
text: #000012
text: Sum áður nevnt, verður úrslitið av arkitektakappingini um nýtt høvuðssæti til Fróðskaparsetur Føroya almannkunngjørt tann 22. juni.
text: #000016
text: Martin Tvede Zachariasen, rektari, úti á brúnni á Vinnuháskúlanum, tá arkitektarnir í kappingini komu á ástaðarfund í mars.
text: #000017
text: Konfirmantar í Argja kirkju sunnudagin
text: #000026